**DISPOZIŢIA nr. 6**

**din 8 ianuarie 2021**

**pentru aprobarea** **Planului Județean de Inserție**

**Socioprofesională al Județului Cluj pentru perioada 2021-2023**

Preşedintele Consiliului Judeţean Cluj,

Având în vedere referatul nr. 28/04.01.2021, întocmit de Direcţia Dezvoltare şi Investiţii, Serviciul Managementul Proiectelor, pentru aprobarea Planului Județean de Inserție Socioprofesională al Județului Cluj pentru perioada 2021-2023;*.*

Ținând cont de:

* adresa Agenției Județene pentru Ocuparea Forței de Muncă Cluj nr. 18198/22.12.2020, înregistrată la Consiliul Județean Cluj sub nr. 44156/22.12.2020, conform căreia s-a asigurat consultarea principalilor actori interesați;
* aprobarea Planului Județean de Inserție Socioprofesională al Județului Cluj pentru perioada 2021-2023 de către directorul executiv al Agenției Județene pentru Ocuparea Forței de Muncă Cluj;

În conformitate cu prevederile:

* art. 191 alin. (1) lit. d) din Ordonanța de urgență a Guvernului nr. 57 /2019 privind Codul Administrativ, cu modificările și completările ulterioare,
* art. 24 alin. (5), art. 25 lit.i) din Legea privind economia socială nr. 219/2015, cu modificările și completările ulterioare,
* art. 20 și art. 21 din Hotărârea Guvernului nr. 585/2016 pentru aprobarea Normelor metodologice de aplicare a prevederilor Legii nr. 219/2015 privind economia socială,

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. 1.** Se aprobă Planul Judetean de Inserție Socioprofesionalăal Judetului Cluj pentru perioada 2021 – 2023 cuprins în **anexa** care face parte integrantă din prezenta dispoziție.

**Art. 2.** Prezenta dispoziţie se comunică Agentiei Județene pentru Ocuparea Forței de Muncă Cluj, Prefectului Judeţului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet www.cjcluj.ro..

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci